Coffee Train ร้านกาแฟเล็กๆน่ารักๆ ริมทางรถไฟ สมกับชื่อร้านเค้าเลยครับ
มาร้านนี้ง่ายนิดเดียว มาถึงตลาดหนองมน เลี้ยวซ้ายเข้าถนนข้างธนาคารกสิกรไทยครับ คนแถวนี้จะเรียก ซอยไทพิพัฒน์ ขับตรงยาวไปเลย ผ่านแยกไฟแดงเลี่ยงหนองมน ตรงไปจนถึงทางรถไฟ ข้ามทางรถไฟก็เจอ ร้านอยู่ทางขวามือ มีที่จอดรถให้ครับ ร้านเล็กๆ แต่เค้าตกแต่งร้านได้น่ารัก น่านั่งดีนะ บรรยากาศอบอุ่น
มี Wifi ให้ใช้งาน จะเลือกนั่งห้องแอร์เย็นๆ หรือจะไปรับลมโชยๆด้านนอกก็โอเคดี นั่งฟังเสียงรถไฟเพลินๆ
ที่นี่ขายอาหารจานเดียวเมนูง่ายๆพวกข้าวผัด ผัดกระเพราะ ทอดกระเทียม อะไรประมาณนี้ ราคาไม่แพง
แต่เด่นๆน่าจะอยู่ที่กาแฟ เค้ก ขนมนมเนยซะมากกว่า

** เด็ดๆ เด่นๆ **

มาการอง - ชิ้นละ 35 บาท ขาย 3 ชิ้น 100 ร้านเค้ารับมาครับ ไม่ได้ทำเอง แต่อร่อยดีเลยอะ 
เนื้อนุ่มๆ ไส้หอมนิ่มๆ เปรี้ยวหวานแล้วแต่รสชาตที่เลือก 

กาแฟนมกล้วย - มันเข้ม มันหอม ชอบมาก กลิ่นทำให้รสชาตมันดีขึ้นมาเห็นๆเลยอะนะ แก้วละ 45 บาท

ปังเย็นนมชมพู - อันนี้ชอบสุดเลย หร่อยสุดเลย 49 บาท ไม่แพงๆ ใส่ขนมปังมาให้หยั่งเยอะอะ
เค้าปั่นน้ำแข็งมาได้ละเอียดยิบเลย ละเอียดมากๆ รสชาตก็ดี หวาน มัน ลงตัว

รวมๆแล้ว เป็นอีกร้านที่ประทับใจ ต้องมาซ้ำแน่นอน บรรยากาศดีๆ กาแฟหอมๆ Wifi แรงๆ แอร์เย็นๆ
แค่นี้ก็ฟินนไปถึงไหนๆ ราคาก็ไม่แพงด้วย เครื่องดื่มร้อนเริ่มที่ 35 บาท เย็น 45 และปั่น 55 บาท
แม่ค้าก็น่าร๊ากกก ใจดี๊ใจดีอีกต่างหาก
เวลาทำการ 09.00 - 19.00